OL+1980


 * OL 1980**

De olympiske leker har utviklet seg fra å være et idrettsarrangement hvor mennesker fra ulike land og kulturer kan konkurrere på tvers av politisk, og religiøs tilhørighet, til å bli en av de mest åpne baner for makt og innflytelse. Sport og politikk er ikke lenger to separate arenaer. Vi har sett flere ganger opp igjennom årene at politisk uro har gått ut over lekenes gang. Ikke minst at lekene ikke lenger symboliserer en verden hvor alle kan være med og konkurrere om å være best. OL-året 1980 var et OL-år som var spesielt preget av politiske aksjoner og kontroverser.

Vinterleken i Lake Placid var lite preget av den politiske uroen som pågikk i verden. En av de endringer som skapte debatt under lekene var skiforbundets innføring av hundredeler. Ved målstreken etter en 15 kilometers etappe vant svenske Thomas Wassberg med en hundredel foran finnen Jouha Mieto. Svensken tilbudte Mieto å dele medaljen, men dette var ikke et alternativ for finnen og han avslo det generøse tilbudet. I etterdønningen av lekene bestemte skiforbundet at de ikke lenger skulle ta i bruk hundredeler i internasjonale mesterskap. Floken ble løst.

For den lille byen Lake Placid med bare 3000 fastboende ble det vanskelig å forsvare utbyggingen av nye boliger. Både på grunn av miljø, og ødeleggelser av dyrenes habitat. Ikke minst ville det blitt mye ubrukt infrastruktur og bygg etter lekene på grunn av de få fastboende i byen. Dette førte til at mange av utøverne ble innkvartert i det nye fengselet som ble bygget det samme året.

Sommer OL det samme året ble arrangert i Moskva, Sovjetunionen. Dette ble et OL preget av boikottaksjoner. Et halvt år før lekenes start, mer bestemt i desember 1979 invaderte sovjetunionen Afghanistan. Dette førte til internasjonal boikott av lekene. Norge var heller ikke med på lekene, men støttet boikotten i protest mot invasjonen. Liberia trakk seg til og med under åpningsseremonien.

I hvilken grad denne boikottaksjon var til noen nytte kan diskuteres. Boikotten økte propagandaverdien for de sovjetiske myndigheter og den massive boikotten av lekene førte til at vertsnasjonen gjorde det bedre på medaljestatistikken. Dette var noe de kunne bruke for alt det var verdt, særlig innenrikspolitisk. Flere har i etterkant uttalt at boikottaksjon var meningsløs, særlig i de tider diskusjonen om å boikotte sommer OL i Kina gikk høyt.

I forkant av samme OL satte IOC i gang et eksperiment med Korea. Eksperimentet var et fredsinitiativ utenom det vanlige. I etterkant av krigen fikk IOC problemer med å håndtere de to olympiske komiteer. Ifølge det olympiske charter er det ikke tillatt for et land og ha to separate komiteer. Nord Korea ville gå under samme flagg som Sør-Korea, men Sør-Korea nektet å dele mesterskapet med sin fiende i nord. Dette bunnet ut i at Nord-Korea boikottet mesterskapet. IOC eksperiment for dette OL rant da ut i sanden.